b'\n_START_ARTICLE_\nJoaquin Bernas\n_START_SECTION_\nEdukasyon\n_START_PARAGRAPH_\nNakuha ni Bernas ang kanyang mga titulo sa Bachelor of Arts sa Ingles, Latin, at Klasikong Griyego  at Master of Arts degree sa Pilosopiya mula sa Berchmans College noong 1956 at 1957 ayon sa pagkakabanggit. Noong 1962, nakuha niya ang kanyang Bachelor of Laws mula sa Ateneo Law School at naging ika-9 sa mga pagsusuri sa abogasya sa naturang taon.   _NEWLINE_Nakuha ni Bernas ang Licentiate of Holy Theology mula sa Woodstock College noong 1966, Master of Laws at Doctor of Juridical Science mula sa Unibersidad ng New York noong 1965 at 1968 ayon sa pagkakabanggit.\n_START_SECTION_\nMga naging katungkulan\n_START_PARAGRAPH_\nNagsimulang magturo si Bernas sa Ateneo de Manila Law School noong 1966.  Naglingkod siya bilang Dekano ng dalawang beses noong 1972 hanggang 1976 at 2000 hanggang 2004 at Pangulo ng Pamantasan ng Ateneo de Manila noong 1984 hanggang 1993.   Sa pagretiro niya bilang Dekano noong 2004, iginawad kay Bernas ang posisyon ng Dean Emeritus sa Ateneo School of Law. Patuloy siyang nagturo ng Batas sa Konstitusyon at Public International Law sa mga nasa una at pangalawang taon na nang-aaral ng batas.   _NEWLINE_Siya ay kasapi ng Constitutional Commission na binuo ni Pangulong Corazon Aquino noong 1986, naging isang Provincial Superior ng Society of Jesus sa Pilipinas noong 1976 hanggang 1982, Rector ng Jesuit Residence noong 1994 hanggang 2000 at naging Direktor ng Philippine Stock Exchange.'